Tüntetések a vesztegéssel vádolt brazil elnök ellen – fotók
Igazi meglepetés volt, amikor kiderült decemberben, hogy az énekes és a teniszcsillag szülőkké váltak. Anna Kournikova terhességéről ugyanis senki nem
Egy befolyásos brazil üzletember az ügyészséggel kötött vádalku keretében arról számolt be, hogy Michel Temer brazil elnök megvesztegetett egy tanút azért, hogy hallgasson a Petrobras brazil olajvállalat korrupciós ügyében. Az O Globo brazil napilap szerint erről hangfelvételek is vannak.

A bonyolult Petrobras-ügy lényege, hogy az olajvállalat az indokoltnál drágább, hatalmas összegű szerződéseket kötött más cégekkel, amelyek aztán a pénz egy részéből politikusok jóindulatát igyekeztek megvásárolni.

Azt az elnöki hivatal is elismerte, hogy Temer márciusban találkozott a JBA SA elnökével, Joesly Batistával. Az O Globo cikke szerint Batista, akinek cége a világ egyik legnagyob húsfeldolgozója, azt mondta, hogy pénzzel vásárolta meg a 15 év börtönre ítélt volt parlamenti alsóházi elnök, Eduardo Cunha hallgatását. Temer válasza erre az volt, hogy “Ezt továbbra is fenn kell tartani.”

Az O Globo értesülését három, az ügyet ismerő forrás is megerősítette, az ügyészség és a bíróság ugyanakkor azt közölte, hogy nem tudnak az említett hangfelvételről. A korrupciós ügybe már Temer több közeli szövetségese és tanácsadója belekerült. A cikk megjelenése óta tüntetők követelik az elnök lemondását és ugyan a brazil legfelsőbb bíróság engedélyezte a nyomozást ellene egy vesztegetési ügyben, Temer kijelentette, hogy nem távozik posztjáról.

(MTI)
brazília